ଭୁବନେଶ୍ୱର : ୨୦୧୯ ସାଧାରଣ ନିର୍ବାଚନ ପାଇଁ ଭାରତୀୟ ନିର୍ବାଚନ ଆୟୋଗଙ୍କ ପକ୍ଷରୁ ଆରମ୍ଭ ହୋଇଛି ପ୍ରସ୍ତୁତି। ନିର୍ବାଚନ ପ୍ରକ୍ରିୟା ପରିଚାଳନା ନେଇ ସରକାରୀ ଅଧିକାରୀଙ୍କୁ ଦିଆଯାଇଥିବା ତାଲିମର ଆଜି ମୂଲ୍ୟାୟନ ହୋଇଛି।
ଆଜି ଭୁବନେଶ୍ୱରରେ ରାଜ୍ୟର ୧୬୬ ଜଣ ଅଧିକାରୀଙ୍କୁ ଦିଆଯାଇଥିବା ତାଲିମ୍ ଓ ତରିକା ସମ୍ପର୍କରେ ମୂଲ୍ୟାୟନ କରାଯାଇଛି। ମୁଖ୍ୟ ନିର୍ବାଚନ ଆୟୋଗଙ୍କ ନିର୍ଦ୍ଦେଶ ଅନୁସାରେ ନିର୍ବାଚନ ପରିଚାଳନା କାମରେ ନିୟୋଜିତ ହେବାକୁ ଇଲେକ୍ଟୋରାଲ ରେଜିଷ୍ଟ୍ରେସନ ଅଫିସର ଓ ଆସିଷ୍ଟାଣ୍ଟ ଇଲେକ୍ଟୋରାଲ ରେଜିଷ୍ଟ୍ରେସନ ଅଫିସରମାନଙ୍କୁ ନିର୍ବାଚନ ପରିଚାଳନା ନିୟମ ଓ କାର୍ଯ୍ୟାବଳି ସମ୍ପର୍କରେ ତାଲିମ୍ ଦିଆଯାଇଥିଲା।
ଏ ନେଇ ପୂର୍ବରୁ ଗତ ଏପ୍ରିଲ ମାସରେ କିଛି ଅଫିସରଙ୍କୁ ତାଲିମ ଦିଆଯାଇଥିଲା। ଏହି ତାଲିମ୍ ବେଳେ ଅନୁପସ୍ଥିତ ଥିବା ଏବଂ ପରୀକ୍ଷାରେ ଅକୃତକାର୍ଯ୍ୟ ହୋଇଥିବା ଅଧିକାରୀମାନେ ଆଜି ପରୀକ୍ଷା ଦେଇଛନ୍ତି।
